Title: Zxczxc
Author: Karol Bergmann
Last saved by: patrik.helmich
Company: FEI

Príloha č.  k  č. /-I

Správa zo zahraničnej pracovnej cesty

1.  Účastník ZPC: Katarína Košťálová, výkonná riaditeľka SAIA, n. o., delegát programu Ľudia 7RP
2.  Zahraničná pracovná cesta: Brusel, 20. - 21. 9. 2011, 22. zasadnutie Programového výboru Ľudia 7RP
3.  Rámcový program pobytu:
20. 9. 2011 – presun na miesto rokovania - let Viedeň – Brusel
21. 9. 2011 – rokovanie výboru 10.00 – 14.00, 
          návrat zo ZPC – let Brusel - Viedeň
4.  Stručný priebeh rokovaní, resp.  študijného pobytu:
Program rokovania: 
1.	Schválenie programu; 
2.	Schválenie zápisnice z predchádzajúceho stretnutia; 
3.	Prehľad písomných stanovísk predložených národným delegáciám na schválenie - od ostatného stretnutia bolo predložených Programovému výboru na schválenie 6 skupín projektov v rámci výziev ITN (3x), IAPP (2x) a COFUND. 
4.	Aktuálne informácie o a) priebehu realizácie aktivít v rámci politík zameraných na mobilitu výskumných pracovníkov, b) výsledkoch výziev jednotlivých Marie Curie Actions od ostatného stretnutia, c) pripravovaná analýza programu COFUND a d) výsledky MCAs v rámci FP6. 
a.	Informácia o implementácii existujúcich politík a príprave nových najmä v rámci Steering Group on Human Resources and Mobility (SGHRM). SGHRM sa zameriava na implementáciu a monitoring časti Komunikácie Innovation Union súvisiacich s výskumníkom a na ERA Framework (SGHRM sa zaoberá najmä 3 záväzkami z 34 záväzkov uvedených v IU – okrem iného sa očakáva, že členské štáty príjmu do konca roka 2011 stratégiu na výchovu dostatočného počtu výskumníkov, ktorí im pomôžu dosiahnuť ich ciele v oblasti výskumu a vývoja).
	Pracovná skupina SGHRM „Skills“ pracuje taktiež s politikami zverejnenými v júli 2011 v dokumente „Towards a European Framework for Research Careers“, ktorý okrem iného prináša zoznam potrebných a vyžadovaných kompetencií pre výskumníkov, rozdelených do štyroch skupín podľa stupňa rozvoja ich kariéry. 
	3. 10. 2011 sa uskutoční v Bruseli tretí workshop pre záujemcov, najmä zamestnávateľov, o tému paneurópsky penzijný fond pre výskumných pracovníkov (má ísť o vytvorenie zamestnaneckých, alebo druhých (neštátnych) pilierov, teda dôchodky poskytované zamestnávateľom zamestnancovi).
	Aktuálne informácie o implementácii Európskej Charty a Kódexu výskumníka a Stratégie v oblasti ľudských zdrojov pre výskumníkov ako nástroja na zavedenie princípov Charty a Kódexu do života výskumných organizácií a organizácií financujúcich výskum - Komisia ponúka 3.x možnosť nominovať ľudí do skupiny, v rámci ktorej budú vyškolení, ako postupovať pri implementácii Stratégie (uzávierka 10. 10. 2011). V rámci implementácie Stratégie je možné získať logo Excelentnosť v oblasti ľudských zdrojov pre výskumníkov. Doteraz ho v Európe získalo 65 inštitúcií (z toho 38 vo Veľkej Británii).
	20. 9. 2011 bola zverejnená Komunikácia EK „Supporting growth and jobs – an agenda for the modernisation of Europe's higher education systems“, ktorá sa zaoberá témami, na ktoré by sa mali zamerať členské štáty a vysoké školy, aby čo najviac prispeli k otázkam súvisiacim s rastom a zamestnanosťou v Európe. Reformy sú potrebné v kľúčových oblastiach – zvýšenie počtu absolventov vysokých škôl na všetkých stupňoch (do roku 2020 by malo 40% mladých ľudí úspešne ukončiť vysokoškolské štúdium); zlepšenie kvality a relevantnosti vysokoškolského štúdia (vrátane zapojenia zamestnávateľov a organizácií pracovného trhu do návrhu a implementácie študijných programov); posilnenie kvality prostredníctvom mobility a cezhraničnej spolupráce; zavedenie „znalostného trojuholníka“ do praxe (prepojenie vysokoškolského vzdelávania, výskumu a podnikateľského prostredia); zlepšenie správy a financovania vysokého školstva.
b.	Výsledky výziev jednotlivých MCAs – interná informácia REA o stave hodnotenia a schvaľovania projektov predkladaných v rámci jednotlivých výziev MCA (CIG, IxF, COFUND, IRSES, NIGHT).
c.	Pripravuje sa analýza doterajších výsledkov programu COFUND na základe schválených projektov v rámci výziev v rokoch 2007 – 2011. Analýza bude obsahovať podrobné štatistiky o type organizácií, ktoré granty získali; type mobility (odchádzajúci, prichádzajúci výskumníci, reintegračná fáza); podmienkach za ktorých štipendisti boli vyslaní/prijatí (štipendiá, pracovné zmluvy); rozdelení prostriedkov medzi nové a existujúce programy; vedné oblasti; úspešnosť jednotlivých krajín. 
d.	Pripravuje sa ex-post analýza o výsledkoch MCAs v rámci FP6, ktorá bude k dispozícii v apríli 2012. Predbežné výsledky budú prezentované na konferencii v Paríži, ktorá sa uskutoční začiatkom októbra 2011:
5.	MCAs v rámci Horizon 2020 – 14. júla sa uskutočnil workshop k smerovaniu MCAs v rámci nového rámcového programu. MCAs by sa mali zamerať na 4 hlavné aktivity – posilnenie nových zručností prostredníctvom excelentnej prípravy výskumníkov v počiatočnej fáze ich kariéry (ITN); podpora excelentnosti prostredníctvom cezhraničnej (medzinárodnej) a medzisektorovej spolupráce (IEF, IOF, IIF, CIG); stimulácia inovácií prostredníctvom výmeny poznatkov (IAPP, IRSES) a zvýšenie štrukturálneho dopadu prostredníctvom spolufinancovania aktivít (COFUND). Počíta sa taktiež s podporou špecifických aktivít a prípravy politík. V septembri – októbri budú prebiehať konzultácie, 30. novembra by mal byť program schválený Komisiou a 6. decembra prezentovaný Rade pre konkurencieschopnosť.
6.	Rôzne - najbližšie zasadnutia Programového výboru Ľudia sa uskutočnia 8. 12. 2011 a 9. 2. 2012.
5.  Odporúčané závery:
Zapojenie Slovenska do implementácie Innovation Union (okrem iného sa očakáva, že členské štáty príjmu do konca roka 2011 stratégiu na výchovu dostatočného počtu výskumníkov, ktorí im pomôžu dosiahnuť ich ciele v oblasti výskumu a vývoja). Sledovať prípravu nového rámcového programu Horizon 2020, najmä MCAs a informovať akademickú komunitu.
6.   Prehľad prinesenej dokumentácie a miesto jej uloženia
Interné výstupy z REA – priebežné hodnotenie aktuálnych výziev. Uložené v SAIA.
7.   Osobitne vyhodnotený očakávaný prínos ZPC
Diskusia k aktuálnym politikám EK zameraným na mobilitu výskumných pracovníkov. 
8.    Spôsob zverejnenia výsledkov ZPC, prenos získaných informácií
Správa zo ZPC je zverejnená na www.minedu.sk

Súhlasím so zverejnením správy na internete

Správu vypracoval: meno a podpis účastníka 
Katarína Košťálová
Dátum: 30. 9. 2011

Správu schválil: RNDr. Marta Cimbáková, poverená vedením Sekcie vedy a techniky MŠVVaŠ SR
 
Poznámka:
Správu zo ZPC je potrebné vypracovať do 10 dní od jej ukončenia a v papierovej aj elektronickej forme predložiť na Sekciu medzinárodnej spolupráce MŠVVŠ SR.